***JUDETUL MUREȘ***

***COMUNA HODOȘA***

***CONSILIUL LOCAL***

 ***Proiect de hotarare***

***privind stabilirea taxelor și impozitelor locale pe anul 2018***

Consiliul local al comunei Hodoşa, în şedinţa ordinară din ;

Văzând Expunerea de motive a Compartimentului impozitelor si taxelor locale cu nr. 958 din 21.10.2019 privind impozitele și taxele locale pe anul 2020,

Având în vedere: prevederile art. 27 din Legea 273/2006, privind finanțele publice locale, prevederile art. 491, art. 489 din Legea nr. 227/2015 privind Codul fiscal, cu modificările și completările ulterioare, prevederile HG 1/2016, privind normele metodologice de aplicare a codului fiscal, cu modificările și completările ulterioare, prevederile Legii nr. 207/2015 privind codul de procedura fiscala,

Luând în considerare faptul că, pentru anul 2018 rata inflației a fost de 4,6%, conform adresei nr. 4180/2019 emisa de Institutul National de Statistica, și comunicată pe site-ul oficial al Ministerului Dezvoltării Regionale și Administrației Publice,

În temeiul articolului art. 129, alin.(1) și alin(2) lit “b” , alin. (4) lit. “c”, art. 196 din Ordonanța de Urgență nr.57/2019 privind Codul Administrativ,

**CONSILIUL LOCAL AL COMUNEI HODOŞA**

**propune**

 **Art.1 -** (1) Impozitele și taxele locale pentru anul 2020, se stabilesc potrivit prezentei hotărâri.

(2) Cotele, valorile impozabile, nivelurile impozitelor și taxelor locale , taxele speciale și amenzile care se stabilesc, se actualizează sau se ajustează, după caz, de către Consiliul Local al comunei Hodoșa, sunt prevăzute în ***anexa nr.1*** din prezenta hotărâre.

 (3) Delimitarea zonelor din cadrul comunei pentru determinarea impozitelor şi a taxelor pentru terenurile din cadrul intravilanelor și extravilanelor comunei sunt stabilite în situația delimitării zonelor ce constituie ***anexa nr.2*** la prezenta hotărâre .

**Art.2 -** Pentru plata cu anticipaţie a impozitului pe clădiri, teren și mijloace de transport datorat pentru întregul an de către contribuabili persoane fizice si juridice, până la data de 31 martie a anului respectiv, se acordă o bonificaţie de 10%.

**Art.3 -**  (1)Pentru anul 2020, impozitul pe clădiri și teren se majorează cu pana la 100%, pentru clădirile și terenurile neîngrijite, situate în intravilan.

(2) Procedura și criteriile de încadrare a clădirilor și terenurilor ca fiind neîngrijite și procedura de identificare nominală a acestora, va fi elaborată de către compartimentul de specialitate cu atribuții în domeniu.

**Art.4 -** (1)În cazul înstrăinării clădirii (transferului dreptului de proprietate), persoana fizică are obligația de a depune o declarație fiscală aferentă clădirii vândute, în termen de 30 de zile de la data vânzării, completând formularul ITL 001, la care anexează documentul justificativ.

(2) În cazul înstrăinării clădirii (transferului dreptului de proprietate), persoana juridică are obligația de a depune o declarație fiscală aferentă clădirii vândute, în termen de 30 de zile de la data vânzării, completând formularul ITL 002, la care anexează documentul justificativ, registru jurnal privind descărcarea valorii din evidența contabilă și balanța lunară corespunzătoare.

**Art.5 -** Se aproba anularea creanțelor restante și accesoriilor acestora, în sume de până la 10 lei inclusiv/rol, pentru pozițiile de rol care au restante, la data de 31.12.2019.

Plafonul se aplică asupra totalului creanțelor fiscale datorate și neachitate de debitori, cu excepția taxei speciale denumită „Cheltuieli de executare silită”.

 **Art.6 -** Prezenta hotărâre intră în vigoare de la data de 01.01.2020.

**Art.7 -** Cu aducerea la îndeplinire a prevederilor prezentei hotărâri se încredinţează Executivul comunei Hodoșa, prin Compartimentul impozitelor și taxelor locale, și cel de fond funciar și registrul agricol.

**Art. 8. -** Prezenta hotărâre se comunică, prin intermediul secretarului comunei Hodoşa, în termenul prevăzut de lege, primarului comunei Hodoşa , Instituției Prefectului județului Mureş și se aduce la cunoștință publică prin afișarea la sediul primăriei .

 **PREŞEDINTE de ŞEDINTĂ,**

 ***Contrasemnează***

***Secretarul comunei***

INIȚIATOR – PRIMAR,

 Barabási Ottó